ประกันชีวิตฉุดไม่อยู่โต19%
ประเดิม 2 เดือนแรกยอดขาย 6.8 หมื่นล้านคุยฟุ้งกรมธรรม์ตอบโจทย์ตรงใจลูกค้า
10 เม.ย. 2556

ประเดิม 2 เดือนแรกยอดขาย 6.8 หมื่นล้านคุยฟุ้งกรมธรรม์ตอบโจทย์ตรงใจลูกค้า
ธุรกิจประกันชีวิตคึกคักตั้งแต่ต้นปี ช่วง 2 เดือนแรกเบี้ยพุ่ง 6.8 หมื่นล้านบาท โต 19.5%
นางบุษรา อึ๊งภากรณ์ ผู้อำนวยการสมาคมประกันชีวิตไทย เปิดเผยว่า เบี้ยประกันชีวิต 2 เดือนแรกของปีนี้มีจำนวนสูงเป็นที่น่าพอใจถึง 6.8 หมื่นล้านบาท เติบโต 19.5% ซึ่งสูงกว่าที่สมาคมคาดเอาไว้ 17% โดยเป็นเบี้ยประกันชีวิตรับของเดือน ม.ค. 3.3 หมื่นล้านบาท และเดือน ก.พ. 3.5 หมื่นล้านบาท
ทั้งนี้ เบี้ย 6.8 หมื่นล้านบาทนั้นแบ่งเป็นเบี้ยรับรายใหม่ 2.3 หมื่นล้านบาท เติบโต 37.8% และเบี้ยรับปีต่อไป4.5 หมื่นล้านบาท เติบโต 11.9% มีอัตราความคงอยู่ของกรมธรรม์หรือเบี้ยต่ออายุกรมธรรม์ตั้งแต่ปีที่ 2 ขึ้นไป86%
ปัจจัยสนับสนุนหลัก ยังเป็นผลต่อเนื่องมาจากการดำเนินงานที่เป็นอยู่ ซึ่งได้มีการพัฒนาแต่ละปัจจัยให้มีศักยภาพมากยิ่งขึ้นกว่าเดิม ไม่ว่าจะเป็นการออกแบบและพัฒนาผลิตภัณฑ์ประกันชีวิตที่หลากหลายให้ตอบสนองความต้องการของประชาชนทุกระดับ การทำประชาสัมพันธ์ผ่านสื่อต่างๆ จูงใจให้ประชาชนเข้าใจถึงประโยชน์และสนใจทำประกันชีวิตมากขึ้น รวมถึงการพัฒนาช่องทางการจำหน่ายให้หลากหลายช่องทางและมีคุณภาพ การพัฒนาการบริการให้มีความทันสมัย รวดเร็วและมีคุณภาพดียิ่งขึ้น ทั้งหมดที่กล่าวมาล้วนแล้วแต่เป็นปัจจัยหนุนจึงช่วยผลักดันให้ธุรกิจประกันชีวิตไทยเติบโตอย่างต่อเนื่องและมั่นคง
นายบัณฑิต เจียมอนุกูลกิจ รองประธานบริหารและประธานเจ้าหน้าที่บริหารการจัดจำหน่ายทุกช่องทาง บริษัท ไทยซัมซุง ประกันชีวิต กล่าวว่า บริษัทได้เปิดตัวโครงการ “ทรัพย์ทวีคูณ 3 เท่า” และ “ทรัพย์ทวีคูณ 5 เท่า” ที่ให้ความคุ้มครองชีวิตจากอุบัติเหตุสูงสุดถึง 500% ของจำนวนเงินเอาประกันภัย หรือรับเงินชดเชยสูงสุดถึง 300% ในกรณีผู้เอาประกันภัยสูญเสียอวัยวะจากอุบัติเหตุ จุดเด่นสำคัญ หากไม่มีการเรียกร้องค่าสินไหมทดแทนเลย ผู้เอาประกันภัยจะได้รับเบี้ยประกันภัยที่ได้ชำระไปแล้วคืนทั้งหมด
สำหรับเงื่อนไขการพิจารณารับประกันภัย เริ่มตั้งแต่อายุ 16 ปี ถึง 60 ปี จำนวนเงินเอาประกันภัยขั้นต่ำ 1 แสนบาท สูงสุดไม่เกิน 5 ล้านบาท สำหรับทรัพย์ทวีคูณ 5 เท่า โดยผู้เอาประกันภัยสามารถเลือกชำระค่าเบี้ยเป็นรายปีราย 6 เดือน ราย 3 เดือน หรือรายเดือนก็ได้ บริษัท ไทยซัมซุง ประกันชีวิต จำกัด (มหาชน) แนะนำกรมธรรม์ที่เน้นความคุ้มครอง เพื่อให้คุณ และคนที่คุณรักอุ่นใจระหว่างการเดินทางช่วงเทศกาลสงกรานต์ปีนี้ อีกทั้งยังช่วยวางแผนการใช้เงินในอนาคตได้อย่างชาญฉลาด ด้วยโครงการ ‘ทรัพย์ทวีคูณ’ ที่มาพร้อมกับความคุ้มครองชีวิตและรับค่าชดเชย ในกรณีที่เกิดเหตุการณ์ที่ไม่คาดคิดขึ้น และหากไม่มีการเรียกร้องค่าสินไหมทดแทนใดๆ ผู้เอาประกันภัยจะได้รับเบี้ยประกันภัยที่ได้ชำระแล้วคืนทั้งหมด
นายบัณฑิต เจียมอนุกูลกิจ รองประธานบริหารและประธานเจ้าหน้าที่บริหารการจัดจำหน่ายทุกช่องทาง บริษัท ไทยซัมซุง ประกันชีวิต จำกัด (มหาชน) กล่าวว่า “ด้วยความห่วงใยในสุขภาพ และชีวิตของคนไทย ไทยซัมซุง ประกันชีวิต พร้อมมอบความคุ้มครองเพื่อให้คุณและคนที่คุณรักอุ่นใจ ด้วยโครงการ ‘ทรัพย์ทวีคูณ 3 เท่า’ และ ‘ทรัพย์ทวีคูณ 5 เท่า’ คุ้มครองชีวิตจากอุบัติเหตุสูงสุดถึง 500% ของจำนวนเงินเอาประกันภัย หรือรับเงินชดเชยสูงสุดถึง 300% กรณีผู้เอาประกันภัยสูญเสียอวัยวะจากอุบัติเหตุ (ตามแบบประกันที่เลือก) และหากไม่มีการเรียกร้องค่าสินไหมทดแทนใดๆ ผู้เอาประกันภัยจะได้รับเบี้ยประกันภัยที่ได้ชำระไปแล้วคืนทั้งหมด”
สำหรับเงื่อนไขการพิจารณารับประกันภัยอายุของผู้ขอเอาประกันภัย เริ่มตั้งแต่ 16 ปี 60 ปี จำนวนเงินเอาประกันภัยขั้นต่ำ 100,000 บาท สูงสุดไม่เกิน 5,000,000 บาท (สำหรับทรัพย์ทวีคูณ 5 เท่า) ผู้เอาประกันภัยสามารถเลือกชำระเบี้ยประกันภัยเป็น รายปี ราย 6 เดือน ราย 3 เดือน หรือ รายเดือน ผู้ที่สนใจสามารถติดต่อขอรับความคุ้มครองได้ที่ตัวแทนประกันชีวิตของ ไทยซัมซุง ประกันชีวิตทั่วประเทศ ตั้งแต่วันนี้เป็นต้นไป
“เราพร้อมมอบผลิตภัณฑ์ ตลอดจนการให้บริการที่ดีที่สุด และจะอยู่เคียงข้างเพื่อสร้างความอุ่นใจ ในสุขภาพ และชีวิตของคนไทย...ด้วยใจ ขอให้ประชาชนชาวไทยไม่ประมาท และมีความสุขกับการท่องเที่ยวในเทศกาลสงกรานต์นี้ พร้อมอุ่นใจกับโครงการความคุ้มครองของไทยซัมซุง ประกันชีวิต” นายบัณฑิต กล่าว